European Hit Radio Top 40

***European Hit Radio Top 40*** ir Latvijas nacionālās apraides radiostacijas *[[European Hit Radio]]* iknedēļas populārāko dziesmu saraksts, kas tiek veidots apkopojot klausītāju balsojuma rezultātus EHR mājas lapā internetā vai e-pastā. Līdz 2002. gada 1. novembrim radiostacijas nosaukums bija *[[Super FM]]*.

## Vēsture
Sākotnēji radiostacijā *[[Super FM]]* klausītāju populārākās dziesmas katru nedēļu tika apkopotas raidījumā Top 20, kuru vadīja radio *Super FM* dibinātājs Uģis Polis. Vēlāk, 1990. gadu otrajā pusē, attīstoties radiostacijai un palielinoties tās auditorijai, tas pārtapa par *Top 40*. Ilgu laiku *Top 40* tika atskaņots katru svētdienu plkst. 16.00, ar atkārtojumu pirmdienās, plkst. 19.00. Nobalsot par dziesmu varēja sūtot peidžera ziņojumu *[[Baltkom]]* abonentam "SuperFM", pa e-pasta adresi: radio@superfm.lv, vai sūtot vēstuli uz adresi: *Radio Super FM*, Elijas iela 17, Rīga, LV-1050. Lielākais akcents tika likts uz peidžeru ziņojumiem, jo to varēja nosūtīt ikviens radio klausītājs, zvanot uz *Baltkom* peidžeru centrāli, turklāt 1990. gadu beigās interneta un līdz ar to arī e-pasta izplatība bija salīdzinoši neliela un pieejamība ierobežota. Savukārt vēstuļu rakstīšana bija salīdzinoši lēns un darbietilpīgs process.

2000. gada oktobrī, *Super FM Top 40* pārtapa par *Pepsi Top 40* (pirmais raidījums ar jauno nosaukumu ēterā izgāja 22. oktobrī) un to, līdz ar Top 5, sāka vadīt jauns raidījumu vadītājs Mārtiņš Kreilis. Tajā, par savām mīļākājām dziesmām, balsi varēja atdot sūtot e-pastu uz adresi: pepsitop40@superfm.lv. 2001. gada sākumā e-pasta adrese tika mainīta uz top40@superfm.lv, bet tā paša gada augustā uz topi@superfm.lv. 2002. gada 1. novembrī, radiostacija *Super FM* mainīja savu konceptu un pārtapa par *European Hit Radio*, tomēr šīs pārmaiņas neatspoguļojās uz *Top 40*. Kā katru nedēļu, tas bija dzirdams svētdienas pēcpusdienā. Vienīgi vēlāk, saistībā ar vecā zīmola atmešanu, tika mainīta e-pasta adrese, kas nu bija: hits@inbox.lv.

Lielas pārmaiņas nāca 2006. gadā. Maijā tika palaista jaunā mājas lapa un pilnvērtīgi savu darbu uzsāka principiāli jauna balsošanas, jeb dziesmu novērtēšanas kārtība — tā dēvētā "Padomdevēju" aptauja. Turpmāk lielākais uzsvars tika likts uz balsošanu mājas lapā un reģistrēšanos par padomdevējiem, tomēr nepazuda arī iespēja savu balso nodot pa e-pastu uz adresi: top40@europeanhitradio.com. 2006. gadā raidījumu *Top 40* sāka vadīt jauns raidījumu vadītājs Roberts Lejasmeijers, nomainot Mārtiņu Kreili, kas turpināja vadīt raidījumu "Klausītāju Top 5". Tā paša gada jūnijā mainījās arī *Top 40* atskaņošanas laiki — turpmāk raidījumu, bez atkārtojuma, bija iespējams dzirdēt svētdienās plkst. 16.00.

2008. gada novembrī *Top 40* atskaņošanas laiks tika pārcelts par vienu stundu agrāk (svētdienās plkst. 10.00), bet 2009. gada februārī, līdz ar jaunas programmas ieviešanu, kardināli tika mainīti arī *Top 40* atskaņošanas laiki. Turpmāk (kopš 2009. gada 13. februāra) *Top 40* tika atskaņots piektdienās plkst. 17.00 ar atkārtojumu svētdienas rītos, plkst. 10.00. Savukārt sākot ar 2012. gada 3. februāri, *Top 40* atskaņošanas laiks atkal tika mainīts — turpmāk tas skanēja piektdienās plkst. 11.00 un 18.00, bet atkārtojumā svētdienās plkst. 11:00. Vēlāk, *Top 40* atskaņošanas laiks tika samazināts no trim stundām, uz vienu.

## ''Top 40'' sastādīšanas princips
*European Hit Radio Top 40* tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti raidījumā *European Hit Radio Top 40*. Topa veidošanas procesā piedalās visas dziesmas, par kurām ir balsots *European Hit Radio* mājas lapā — sadaļās Top 5 / Top 9 un *Top 40*, Padomdevēju aptaujā un ar e-pasta starpniecību. Neatkarīgi no tā, kādā veidā ir balsots par dziesmām, visas balsis, pēc noteikta algoritma, tiek summētas kopā, veidojot *European Hit Radio* klausītāju 40 populārāko dziesmu sarakstu, kas ēterā skan katru piektdienu plkst. 13.00, ar atkārtojumu svētdienā plkst. 10.00.

### Balsošanas iespējas
Balsot par dziesmām var vairākos veidos:
* EHR mājas lapā, balsojot sadaļā Top 5 / Top 9 — balsot ir iespējams reizi dienā,
* EHR mājas lapā, balsojot sadaļā *Top 40* — balsot ir iespējams vienu reizi nedēļā,
* reģistrējoties kā "Padomdevējam",
* sūtot e-pastu un adresi — top40@europeanhitradio.com

*European Hit Radio* mājas lapā, sadaļās Top 5 / Top 9 un *Top 40*, ir iespējams nobalsot par trijām dziesmām, savukārt reģistrējoties kā *European Hit Radio* Padomdevējam, katru nedēļu uz lietotāja norādīto e-pasta adresi tiek nosūtīts 40 dziesmu saraksts, kurā katra no dziesmām ir jānovērtē ar atzīmi no 1 līdz 5 (1 ir zemākais vērtējums, kas nozīmēs, ka dziesma pavisam nepatīk, 5 — augstākais vērtējums, kas nozīmēs, ka dziesma ļoti patīk). Jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai ir iespējams noklausies tās fragmentu, uzklikšķinot uz saites. Pēc dziesmu vērtēšanas papildus ir jāatbild uz 2 aptaujas jautājumiem par dažādām tēmām. Lai gan Padomdevēju aptaujas ir angļu valodā, tomēr atbildēt uz jautājumiem var arī latviešu valodā.

Balsojot European Hit Radio mājas lapā, sadaļā Top 5 / Top 9, balsojuma rezultāts tiek apkopots raidījumā Top 5, kas ēterā skan katru darba dienu plkst. 16.40 un raidījumā Top 9, kas skan no svētdienas līdz ceturtdienai plkst. 21.20.

## ''Top 40'' statistika
### Visvairāk nedēļas pirmajā vietā
Šis ir dziesmu saraksts, kurā ir apkopota informācija par tām dziesmām, kuras ir visvairāk nedēļām atradušās *[[European Hit Radio]]* *Top 40* pirmajā vietā.

### Visvairāk nedēļas topā
Informācija ir apkopota sākot ar 2000. gadu ieskaitot.

### Mūziķi ar visvairāk singliem 1. vietā
Šis ir dziesmu saraksts, kurā ir apkopots *[[European Hit Radio]]* *Top 40* pirmo vietu sasniegušo singlu kopskaits katram mūziķim. Statistikā ir apkopoti visi *[[European Hit Radio]]* *Top 40* rezultāti kopš 1995. gada.

* Madonna (10)
* *[[David Guetta]]* (10)
* *[[OneRepublic]]* (9)
* *[[Kelvins Heriss|Calvin Harris]]* (9)
* *[[Alans Volkers|Alan Walker]]* (8)
* *[[Timbaland]]* (7)
* Britnija Spīrsa (6)
* *[[Eminem]]* (6)
* Enrike Iglesiass (6)
* *[[Pink]]* (6)
* *[[Scooter]]* (6)
* *[[The Black Eyed Peas]]* (6)
* Keitija Perija (6)
* Elija Goldinga (6)
* Rianna (6)
* Džastins Timberleiks (6)
* *[[Sīa Ferlere|Sia]]* (6)
* *[[Robin Schulz]]* (6)
* *[[A-Eiropa]]* (5)
* *[[Maroon 5]]* (5)
* Nellija Furtado (5)
* *[[The Prodigy]]* (5)
* *[[The Pussycat Dolls]]* (5)
* Eds Šīrans (5)
* *[[50 Cent]]* (4)
* *[[Backstreet Boys]]* (4)
* Dženifera Lopesa (4)
* *[[Missy Elliott]]* (4)
* *[[Ruki Vverh]]* (4)
* *[[Flo Rida]]* (4)
* *[[Avicii]]* (4)
* *[[Martin Garrix]]* (4)
* *[[Anastacia]]* (3)
* Avrila Laviņa (3)
* *[[Busta Rhymes]]* (3)
* Kriss Brauns (3)
* *[[Ciara]]* (3)
* *[[East 17]]* (3)
* *[[Jay-Z]]* (3)
* Kanje Vests (3)
* *[[Nelly]]* (3)
* *[[Pitbull]]* (3)
* Kerija Hilsone (3)
* Nikola Šercingere (3)
* *[[Hurts]]* (3)
* *[[Rudimental]]* (3)
* Šons Pols (3)
* *[[Wiz Khalifa]]* (3)
* *[[Daft Punk]]* (3)
* *[[Coldplay]]* (3)
* *[[Beyonce]]* (3)
* *[[Lost Frequencies]]* (3)
* *[[James Blunt]]* (3)
* *[[The Chainsmokers]]* (3)
* *[[Imagine Dragons]]* (3)
* *[[Dua Lipa]]* (3)

### Singli, kas kā jaunums ieņēma 1. vietu
Informācija apkopota par laika posmu sākot ar 2000. gadu.

* 2000. gada 16. janvāris: *[[Tom Jones]] feat. [[Mousse T.]] — Sexbomb*
* 2001. gada 8. aprīlis: *[[Brandy]] feat. [[Ray J]] — Another Day In Paradise*
* 2001. gada 20. maijs: *[[Ruki Vverh]] — 18 Mņe Uže*
* 2005. gada 11. septembris: *[[The Black Eyed Peas]] — Don't Lie*
* 2012. gada 1. jūnijs: *[[Loreen]] — [[Euphoria]]*
* 2012. gada 21. decembris: *[[Wham!]] — Last Christmas* (singls atgriezās topā)
* 2015. gada 25. decembris: *[[Wham!]] — Last Christmas* (singls atgriezās topā)
* 2017. gada 20. janvāris: *[[Ed Sheeran]] — Shape Of You*
* 2018. gada 5. janvāris: *[[Eminem]] feat. [[Ed Sheeran]] — River*

### Mūziķi, kuri 1. vietā nomainīja paši sevi
* *[[The Prodigy]]*
** "Diesel Power" nomainīja "Smack My Bitch Up" (1997. gada septembris)
** "Narayan" nomainīja "Smack My Bitch Up" (1997. gada oktobris)
** "Narayan" nomainīja "Smack My Bitch Up", kuru nākamajā nedēļā atkal nomainīja "Narayan" (1998. gada februāris)
* Nellija Furtado
** "Say It Right" nomainīja "All Good Things (Come To An End)" (2007. gada februāris)
* Dāvids Geta
** "Sexy Bitch/Chick" nomainīja "When Love Takes Over" (2009. gada augusts)
* *[[Eminem]]*
** "Love The Way You Lie" nomainīja "Not Afraid" (2010. gada jūlijs)

## Skatīt arī
* *[[European Hit Radio]]*
* *[[European Hit Radio Top 100]]*

## Piezīmes un atsauces
### Piezīmes

### Atsauces

## Ārējās saites

* Oficiālā ''European Hit Radio Lithuania'' mājas lapa
* Šīs nedēļas ''European Hit Radio Lithuania Top 40''